19/08/2013 | Administración LocalMunicipal
Mugardos
Convocatoria e bases que rexerán a elaboración das listas para a provisión temporal de postos de traballo do Concello de Mugardos na categoría de auxiliar do servizo de axuda no fogar

Pola Xunta de Goberno Local, en sesión celebrada o día 01.08.2013, prestouse aprobación ás bases que de seguido se transcriben: O obxecto das presentes bases é regular a convocatoria e elaboración de listas para a cobertura, con carácter temporal, dos postos de auxiliar de axuda no fogar do Concello de MUGARDOS, nos que a súa cobertura se considere de urxente necesidade, mentres non sexan ocupadas polo correspondente persoal laboral, de acordo coa normativa de aplicación (supostos de baixa laboral, vacacións, etc.). Elaborarase unha lista cuxa orde de prelación virá dada pola puntuación obtida de acordo co baremo.3.1. As solicitudes que presenten os/as interesados/as para a súa inclusión na correspondente lista dirixiranse ao Sr. Alcalde-Presidente do Concello de Mugardos (Concello de Mugardos, Avda. de Galicia, 45 CP 15620) e axustaranse ao modelo que se inclúe nesta convocatoria como Anexo I.3.2. A apertura da convocatoria e o prazo para a presentación de solicitudes serán 15 días naturais contados desde a publicación desta normativa no BOP e presentarase no rexistro xeral do Concello. As instancias tamén poderán presentarse na forma que determina o artigo 38.4 da Lei 30/92, do 26 de novembro, de Réxime Xurídico das Administracións Públicas e do Procedemento Administrativo Común. Teléfono de información: 981 47 03 38 - 47 02 90. Os/as solicitantes deberán reunir os seguintes requisitos, referidos á data na que finalice o prazo de presentación de solicitudes: a) Nacionalidade española, sen perxuizo do determinado no artigo 57 do Estatuto Básico do Empregado Público. b) Ter cumpridos os 16 anos. c) Posuír capacidade funcional para o desempeño das tarefas d) Non ter sido separado mediante expediente disciplinario do servizo de AAPP, organismos constitucionais ou estatutarios das CCAA, nin estar en situación de inhabilitación absoluta ou especial para empregos ou cargos públicos por resolución xudicial. e) Estar en posesión do Certificado de profesionalidade de atención sociosanitaria a persoas no domicilio ou equivalente ou do título de formación profesional de grao medio de atención sociosanitaria ou equivalente. f) Posuír o permiso de condución clase A1 e/ou B. g) Dispoñer de medio de transporte para poder realizar os desprazamentos necesarios no exercicio da súa función de auxiliar de axuda no fogar. Acreditarase mediante declaración xurada segundo o modelo que figura como anexo IV Xunto coa solicitude deberán presentar copia cotexada do DNI, do título académico requirido. Os méritos que invoquen os/as interesados/as e que, de acordo co baremo previsto, desexen que se lles teñan en conta, así como o cumprimento dos requisitos esixidos, acreditaranse debidamente por medio de documentos orixinais ou fotocopias destes que se presentarán cotexadas, fidedignamente, e deberán numerarse de acordo co modelo anexo, e non se valorarán aqueles méritos que pola comisión se considere que non estiveran suficientemente acreditados. Os méritos admisibles e valorables serán únicamente os causados ata a data en que finalice o prazo de presentación de instancias. Para a elaboración da lista, así como para o seu control e correcta utilización nomearase unha comisión de selección. A estos efectos a comisión de selección resolverá todas as cuestións de interpretación que puideran presentarse.7.1. A composición da comisión permanente de selección será a seguinte: - Presidente/a: un empregado/a publico/a do Concello de Mugardos. - Vocais: tres empregados/as públicos/as, a designar pola Alcaldía. - Secretario/a: un/unha funcionario/a do Concello, que actuará con voz e voto.8.1. A comisión de selección para a cobertura temporal de postos de traballo reservados ao persoal laboral, será a encargada de elaborar a lista correspondente. A petición da comisión de selección, poderá nomearse persoal colaborador e as súas funcións serán participar na aplicación do baremo dos méritos alegados polos/as interesados/as.8.2. Unha vez elaborada a lista, a comisión permanente de selección elevaraas á Alcaldía para que proceda a ordenar a súa aprobación definitiva e a súa publicación no BOP, así como no taboleiro de anuncios do Concello de Mugardos.8.3. Producida a situación especificada na base 1ª procederase ao chamamento da persoa que, segundo a orde de prelación que figura na lista previa, lle corresponda ser chamada. O chamamento poderase facer telefónicamente en supostos de urxencia, cando se trate da cobertura dun posto de traballo cuxa non cobertura puidese orixinar graves prexuizos no funcionamento e/ou prestación do servizo público. Para poder ser citado mediante o chamaento telefónico os/as interesados/as deberán optar a esta modalidade na súa solicitude de inclusión nas listas; a dita opción será irrenunciable polo/a interesado/a. Os chamamentos telefónicos faranse entre as 8 horas e as 15 horas, e o/a funcionario/a que os realice fará constar mediante dilixencia a realización de tales chamamentos, e se tiveron ou non resposta. Os/as que sendo chamados/as para facer efectiva a contratación ou nomeamento, non se presentasen, no prazo de 48 hora ou renunciasen ao posto, perderán os seus dereitos, sendo excluídos das listas, agás casos de forza maior debidamente acreditados e apreciados libremente pola comisión de selección. De producirse este suposto chamarase á seguinte persoa da lista. Os integrantes das listas non perderán a súa orde de prelación na lista ata a confección da seguinte lista e, en todo caso, como máximo ata que se xenere o dereito a prestación de desemprego de tal maneira que se a contratación ou o nomeamento para o que son chamados/as ten unha duración inferior retornarán ao posto que ocupaban na orde de prelacion da lista no momento de ser chamados/as. Xenerado o dereito a prestación de desemprego o/a interesado/a pasará a ocupar o último lugar na lista.8.4. A lista terá unha vixencia de tres anos. O sistema de selección farase mediante Concurso: - Valoración de méritos O sistema aplicable para a elaboración das listas será o seguinte: A1) Por servizos prestados no Concello de Mugardos no mesmo corpo, escala, subescala e/ou categoría ou posto de traballo á que se pretende acceder, referidos aos últimos cinco anos: 0,20 puntos/mes completo. (Acreditarase con informe de vida laboral e certificado de servizos prestados). A2) Por cada mes de servizos prestados noutras administración públicas nos termos indicados no apartado anterior referidos ós últimos cinco anos: 0,15 puntos/mes completo. (Informe de vida laboral e certificado de servizos prestados) A3) Por cada mes de servizos prestados na empresa privada nos mesmos termos indicados nos apartados anteriores, e referidos ós últimos cinco anos: 0,10 puntos/mes (Acreditarase con informe de vida laboral e certificado de empresa ou contrato no que conste a categoría ou posto) A suma da puntuación destes tres apartados non poderá exceder de 8 puntos. B1) Por cada curso de formación ou perfeccionamento impartido polas administracións públicas, universidade, INEM, Forcem, sindicatos ou Fundacións e entidades recoñecidas e relacionado coas funcións propias da categoría (máximo 5 puntos): 0,010 puntos por hora de formación acreditada. Non se puntuarán os cursos cunha duración inferior a 10 horas. B2) Polo coñecemento acreditado do idioma galego (só se valorará o grao superior alegado): Celga 2: 0,25 puntos Celga 3: 0,50 puntos Celga 4: 0,75 puntos Só se concederá validez, polo que á acreditación do galego se refire, aos cursos ou titulacións homologadas pola Dirección Xeral de Politíca Lingüística da Consellería de Educación e Ordenación Universitaria e pola orde de 19.01.1989 (DOG nº. 527 de 08.02.89). C) Circunstancias persoais: 1. Persoas desempregadas que esgotasen as prestacións e subsidios por desemprego (0,75 puntos) 2. Persoas en paro de longa duración (máis de 12 meses) (0,75 puntos) 3. Demandantes do primeiro emprego (0,75 puntos) 4. Mulleres que acrediten a condición de vítimas de violencia de xénero (0,75 puntos). 5. Cónxuxe sen ingresos (0,75) 6. Fillos/as menores de 26 anos sen ingresos (0,75) 7. Persoas da unidade familiar (a excepción da persoa candidata ao posto con discapacidade (0,75) 8. Familia unipersoais (un único membro) que careza de ingresos (0,75) 9. Familia monoparental (0,75) A puntuación máxima neste a partado non será superior a 1,5 puntos. A documentación que haberá de presentarse para xustificar as circunstancias persoais alegadas para a súa valoración conforme ao barremo indicado será a seguinte en cada caso: a) Para acreditar os períodos de cotización á Seguridade Social, informe de vida laboral actualizado. b) Situación de desemprego, cobro de prestacións mediante certificado do INEM c) Persoas con discapacidade: certificado de discapacidade igual ou superior ao 33%. d) Mulleres vítimas de violencia de xénero por calquera das formas previstas no artigo 5 da Lei 11/2007, de 27 de xullo, galega para a prevención e o tratamento integral da violencia de xénero (DOG 152, do 7 de agosto de 2007). e) Responsabilidades familiares: tanto a/o cónxuxe como os/as fillos/as deberán acreditar a situación de desemprego e o cobro ou non de prestacións mediante certificado do INEM da situación de desemprego e de cobro de prestacións, no caso de estar inscritos como demandantes de emprego, noutro caso mediante declaración xurada da non percepción de ingresos. f) Familia monoparental: informe sociofamiliar dos servizos sociais do concello de residencia que acrediten tal situación. g) Certificado de convivencia. A interpretación destas normas corresponde á comisión permanente de selección. A normativa supletoria é a disposta para o mesmo asunto pola Xunta de Galicia no seu convenio e decretos de desenvolvemento. SOLICITUDE DE COBERTURA TEMPORAL DE POSTOS DE TRABALLO PARA O CONCELLO DE MUGARDOS. I.- Datos da persoa solicitante. II. Solicita a súa inclusión na lista de Auxiliar de axuda no fogar para a cobertura de postos de traballo con carácter temporal, ao abeiro da convocatoria aprobada polo Concello de Mugardos III. O/a solicitante declara que non lle afectan as incompatibilidades recollidas na convocatoria para a contratación temporal co Concello de Mugardos. IV. Opción para chamamento aos/as aspirantes (sinalar cun X)  Chamamento teléfonico aos números que se indican: Fixo:_______________ Móbil:______________ IV. Documentación que achega: o Relatorio de méritos que alega: Anexo III o Xustificantes requeridos dos méritos alegados o Titulos académicos e profesionais requeridos o Fotocopias cotexadas do DNI, e de ser o caso, do carnet de conducir e declaración xurada de dispor de medio de locomoción o Permiso de condución A1 ou B o Declaración responsable de dispoñibilidade de vehículo En Mugardos o…………. de…………………………….…………………de………………… (sinatura) Sr. Alcalde-Presidente do Concello de Mugardos (A Coruña) Para os efectos do baremo aplicable para a elaboración da lista para a cobertura de postos con carácter temporal, acredita os méritos que a seguir se especifican e xunta a documentación xustificativa deles Apelidos e nome: ……………………………………………….………………………………………………….…… DNI ……………………………………………………………………………….……………………………………………… Sinalar na columna da esquerda cunha aspa (x) os que se aleguen e unir os certificados ou xustificantes oportunos, segundo as bases publicadas. o Servizos prestados no Concello de Mugardos na mesma cateogría á que se pretende acceder. o Servizos prestados noutras administración públicas na mesma categoría. o Servizos prestados na empresa privada na mesma categoría. o Cursos de formación ou perfeccionamento impartido polas administracións públicas, universidade, INEM, Forcem ou sindicatos e relacionado coas funcións propias da categoría. o Coñecemento acreditado do idioma galego o Circunstancias persoais (especificar cal/cales)__________________________ En Mugardos o…………. de…………………………….…………………de………………… (sinatura) DECLARACIÓN DE VERACIDADE ………………………………., maior de idade, con DNI núm.…….…………………………. e enderezo en…….…….…… do Concello de………….………….…….; perante a comisión de selección de contratacións laborais temporais do Concello de Mugardos. I.- Que non estou separado/a do servizo de ningunha Administración pública en virtude de expediente disciplinario, nin inhabilitado/a por sentenza firme para o exercicio de función públicas. II.- Que non padezo enfermidade nin estou afectado/a por limitación física ou psíquica que sexa incompatible co desenvolvemento do traballo ó que opto. En Mugardos o…………. de…………………………….…………………de………………… (sinatura) Nota: coa sinatura desta declaración doume por sabedor/a de que o falseamento de calquera dos seus puntos implica a nulidade da eventual contratación. D/Dª. …………, con D. N. I. …………., e con enderezo en………… Que dispoño de medio de transporte para poder realizar os desprazamentos necesarios no exercicio da función de auxiliar de axuda no fogar. E para que así conste ós efectos oportunos, asino o presente en …., a ……. de …. do ano …. (Sinatura) Mugardos, 7 de agosto de 2013 A ALCALDESA ACCIDENTAL Delegación de funcións R. A. 599/2013 de 02.08.2013 ASDO) MARÍA DEL PILAR DÍAZ OTERO